Diari Oficial de la Generalitat Valenciana


Sumari del DOGV 5525, del 01-06-2007 (2007/6658)

Notificació a José Manuel García Jordá de la sentència dictada en les actuacions de divorci contenciós número 1181/2006.
------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6658


Data del document
:   04-05-2007

Organisme emissor
:   Jutjat de Primera Instància número 26 de València

Tipus de document
:   Edicte

Descriptors 

:   * sistema judicial

Notificació a José Manuel García Jordá de la sentència dictada en les actuacions de divorci contenciós número 1181/2006. [2007/6658]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de divorci contenciós 1181/2006, seguides a instància de María Carmen Molina Nuévalos contra José Manuel García Jordá, en situació de rebel·lia, en les quals en data 25 de gener d'enguany s'ha dictat sentència, la part dispositiva de la qual diu així:  
«Decisió  
Que estime parcialment la demanda interposada per María Carmen Molina Nuévalos contra José-Manuel García Jordá, i declare el divorci i la dissolució del matrimoni format entre tots dos, amb tots els efectes inherents a esta dissolució, que es regirà per les següents mesures:  
1. S'atribuïx a l'esposa demandant i als fills comuns, Adrián i Sandra, l'ús de l'habitatge familiar situat a València, carrer de Mateu i Sanz, 28, 8a, així com l'aixovar domèstic. L'espòs pot retirar els efectes personals, sota inventari, i haurà d'abandonar este domicili en el termini de 10 dies des de la notificació de la present resolució.  
2. S'atorga a la esposa, la guarda i custòdia dels fills amb un règim de visites per al pare de caps de setmana alterns, des de les 19.00 hores del divendres a les 19.00 hores del diumenge, i també la meitat dels períodes de vacances d'estiu, Nadal, Pasqua i Setmana Santa. La mare decidirà els anys senars i el pare els anys parells.  
3. S'atribuïx a l'espòs l'obligació de pagar mensualment, en concepte d'aliments a favor d'ambdós fills i per la meitat, la quantitat de tres-cents seixanta euros mensuals, suma que haurà d'ingressar de bestreta, dins dels cinc primers dies de cada mes en el compte que indique l'esposa i es modificarà anualment d'acord amb l'índex de preus al consum que publique l'organisme estatal competent. Anirà a càrrec seu igualment el pagament de la meitat de les despeses extraordinàries que pel que fa als fills s'hi puguen produir.  
Notifiqueu la present resolució a les parts, i feu-los saber que contra esta sentència es pot preparar un recurs d'apel·lació davant este Jutjat en el termini de cinc dies, per a davant l'Audiència Provincial.  
No pertoca fer un pronunciament exprés sobre la imposició de costes.  
Una vegada siga ferma esta resolució, comuniqueu-la al registre civil on conste inscrit el matrimoni.  
Esta és la meua sentència, definitivament jutjant, que pronuncie, mane i firme».  
I perquè valga de notificació en forma al demandat, José Manuel García Jordá, en situació de rebel·lia i parador ignorat, expedisc i firme este edicte.  
València, 4 de maig de 2007.- La secretària: Alicia Ordeig Rabadán.